Bagoes Hadikoesoemo

Ki Bagoes Hadikoesoemo atau Ki Bagus Hadikusumo (lahia di Yogyakarta, 24 November 1890 - maningga di Jakarta, 4 November 1954 pado umua 63 taun), adolah saurang tokoh BPUPKI. Baliau lahia di Kampuang Kauman jo namo R. Hidayat pado 11 Rabi'ul Akhir 1308 H (24 November 1890). Ki Bagus adolah anak katigo dari limo urang bersaudara Raden Kaji Lurah Hasyim, saurang abdi dalem putihan (pejabat) agama Islam di Kraton Yogyakarta.

Kiprah jo pandidikan 

Ki Bagus pernah basikola di sekolah rakyat (kini SD) jo pandidikan agamo di pondok pesantren tradisional Wonokromo Yogyakarta. Kamahirannya dalam sastra Jawa, Melayu, jo Belanda didapek dari Ngabehi Sasrasoeganda. Ki Bagus baraja bahasa inggirih pulo jo saurang tokoh Ahmadiyyah nan banamo Mirza Wali Ahmad Baig.

Salanjuiknyo Ki Bagus pernah manjadi Ketua Majelis Tabligh (1922), Ketua Majelis Tarjih, anggota Komisi MPM Hoofdbestuur Muhammadijah (1926), jo Ketua PP Muhammadiyah (1942-1953). Baliau sempat puo aktif mandirian pakumpulan sandiwara nan banamo Setambul. Salain itu, basamo kawan-kawannyo, Ki Bagus mandirian klub banamao Kauman Voetbal Club (KVC), nan labiah dikanan jo nama Persatuan Sepak Bola Hizbul Wathan (PSHW).

Pado taun 1937, Ki Bagus diajak dek Mas Mansoer untuak manjadi Wakil Ketua PP Muhammadiyah. Pado taun 1942, katiko KH Mas Mansur dipaso Japang untuak manjadi ketua Putera (Pusat Tenaga Rakyat), Ki Bagus manggantian posisi ketua umum Muhammadiyah nan ditingaannyo. Posisi ko dijabaik hinggo taun 1953. Samaso manjadi pamimpin Muhammadiyah, baliau tamasuak dalam anggota BPUPKI jo PPKI. Baliau pernah basalisiah takaik dasar negara tarutamo Piagam Jakarta.

Karya 
Ki Bagus aktif mambuek karya tulis, antaro lain:

 Islam Sebagai Dasar Negara dan Achlaq Pemimpin,
 Risalah Katresnan Djati (1935),
 Poestaka Hadi (1936), Poestaka Islam (1940),
 Poestaka Ichsan (1941), dan
 Poestaka Iman (1954).

Panghargoan 
Sasudah Ki Bagus maningga, pamarintah Republik Indonesia manetapannyo sabagi Pahlawan Perintis Kemerdekaan Nasional Indonesia dek Presiden Jokowi pado taun 2015.

Rujuakan

Daftar pustaka 
Buku

 
 

Jurnal ilmiah

 

Pahlawan Nasional Indonesia